ddrg/super_eurlex huggingface dataset:
Official Journal L 194 , 25/07/1975 P. 0005 - 0005

Finnish special edition: Chapter 15 Volume 1 P. 0227

Swedish special edition: Chapter 15 Volume 1 P. 0227

Spanish special edition: Chapter 15 Volume 1 P. 0098

Portuguese special edition Chapter 15 Volume 1 P. 0098



Deċiżjoni tal-Kunsill tat-3 ta’ Marzu 1975 li tikkonkludi l-konvenzjoni għall-prevenzjoni tat-tniġġiż tal-baħar minn sorsi bbażati fuq l-art (75/437/KEE) IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 235 tiegħu; Wara li kkunsidra l-proposta mill-Kummissjoni; Wara li kkunsidra l-Opinjoni tal-Parlament Ewropew [1]; Billi d-dikjarazzjoni tal-Kunsill tal-Komunitajiet Ewropej u tar-rappreżentanti tal-Gvernijiet ta’ l-Istati Membri li ltaqaw fil-Kunsill tat-22 ta’ Novembru 1973 [2] fuq il-programm ta’ azzjoni tal-Komunitajiet Ewropej fuq l-ambjent, tenfasizza li huwa importanti għall-Komunità li tieħu miżuri biex tikkumbatti t-tniġġiż tal-baħar in ġenerali, u tipprovdi fost affarijiet oħra għall-azzjoni tal-Komunità bil-ħsieb li tikkumbatti t-tniġġiż tal-baħar minn sorsi bbażati fuq l-art; Billi l-konvenzjoni għall-prevenzjoni tat-tniġġiż tal-baħar minn sorsi bbażati fuq l-art tal-21 ta’ Frar 1974, ukoll tipprovdi għall-preparazzjoni u implimentazzjoni ta’ programmi maħsuba jew biex jeliminaw jew biex inaqqsu dan it-tip ta’ tniġġiż fl-Atlantiku tat-Tramuntana Lvant; Billi jidher neċessarju għall-Komunità li tikkonkludi din il-Konvenzjoni bil-għan li tilħaq, matul it-tħaddim tas-suq komuni, wieħed mill-għanijiet tal-Komunità fl-oqsma tal-protezzjoni ta’ l-ambjent u l-kwalità tal-ħajja, u billi l-ebda disposizzjoni m’hi magħmula fit-Trattat għall-poteri neċessarji; Billi r-rappreżentant tal-Komunità fil-Kummissjoni li ġie stabbilit taħt il-Konvenzjoni għandu jiġi nominat, IDDEĊIEDA DAN LI ĠEJ: Artikolu 1 Il-Konvenzjoni għall-prevenzjoni tat-tniġġiż tal-baħar minn sorsi bbażati fuq l-art hija hawnhekk konkluża f’isem il-Komunità. It-test tal-Konvenzjoni huwa hawnhekk anness. Artikolu 2 Il-President tal-Kunsill għandu jiġi awtorizzat biex jinnomina l-persuni bis-setgħa li jiffirmaw il-Konvenzjoni u li jagħtihom il-poteri li għandhom bżonn biex jorbtu lill-Komunità. Artikolu 3 Il-Komunità għandha tiġi rrapreżentata mill-Kummissjoni fil-Kummissjoni stabbilita mill-Artikolu 15 tal-Konvenzjoni. Il-Kummissjoni għandha f’dak l-organu tippreżenta l-posizzjoni tal-Komunità skond id-Direttivi li l-Kunsill jista’ jagħtiha. Magħmul fi Brussel, fit-3 ta’ Marzu 1975. F’isem il-Kunsill Il-President J. Keating [1] ĠU C 127, tat-18.10.1974, p. 32. [2] ĠU C 112, ta’ l-20.12.1973, p. 1. --------------------------------------------------
Official Journal L 088 , 06/04/1977 P. 0011 - 0011

Greek special edition: Chapter 10 Volume 1 P. 0121

Spanish special edition: Chapter 12 Volume 3 P. 0026

Portuguese special edition Chapter 12 Volume 3 P. 0026

Finnish special edition: Chapter 10 Volume 1 P. 0013

Swedish special edition: Chapter 10 Volume 1 P. 0013



Id-Deċiżjoni tal-Kunsill tad-29 ta' Marzu 1977 dwar l-implimentazzjoni tad-Deċiżjoni 77/270 li tagħti l-poteri lill-Kummissjoni biex toħroġ self mill-Euratom għall-għan ta' kontribuzzjoni lejn l-iffinanzjar ta' impjanti ta' l-enerġija nukleari (77/271/Euratom) IL-KUNSILL TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea dwar l-Enerġija Atomika, Wara l- kkunsidrat id-Deċiżjoni tal-Kunsill 77/270/Euratom tad-29 ta' Marzu 1977 li tagħti l-poteri lill-Kummissjoni biex toħroġ self Euratom għall-għan ta' kontribuzzjoni lejn l-iffinanzjar ta' impjanti ta' l-enerġija nukleari [1], u b'mod partikolari l-Artikolu 1 miġjub fih, Billi l-ammont massimu ta' self li l-Kummissjoni għandha l-poter li toħroġ għan-nom tal-Komunità Ewropea dwar l-Enerġija Atomika għandu jiġi fissat għal 500 miljun unitajiet Ewropej ta' kontijiet; Billi l-Kummissjoni għandha tgħarraf lill-Kunsill kif mistħoqq meta l-valur totali tat-transazzjonijiet effettwati ikun laħaq it-300 miljun unitajiet Ewropej ta' kontijiet, sabiex il-Kunsill ikun jista' jiddeċiedi, fid-dawl ta' esperjenza ggwadanjata, dwar l-iffissar ta' ammont ġdid, IDDEĊIEDA KIF ĠEJ: L-uniku Artikolu Self kif provvdut fl-Artikolu 1 tad-Deċiżjoni 77/270/Euratom jistgħu jinħarġu bi ftehim formali għal ammonti li t-total tagħhom m' għandux jaqbeż il-500 miljun unitajiet Ewropej ta' kontijiet; il-unit Ewropej ta' kontijiet huwa definiti fid-Deċiżjoni 75/250/KEE [2]. Meta l-valur totali tat-transazzjonijiet effettwati jilħaq it-300 miljun unitajiet Ewropej ta' kontijiet, il-Kummissjoni għandha tgħarraf lill-Kunsill li, huwa u jaġixxi unanimament, għandu jiddeċiedi dwar l-iffissar ta' ammont ġdid kemm jista' jkun malajr. Magħmula fi Brussel, fid-29 ta' Marzu 1977. Għall-Kunsill Il-President T. Benn [1] Ara paġna 9 ta' dan il-Ġurnal Uffiċjali. [2] ĠU L 104, ta' l-24.4.1975, p. 35. --------------------------------------------------
Official Journal L 275 , 18/10/1980 P. 0013 - 0013

Finnish special edition: Chapter 3 Volume 12 P. 0147

Greek special edition: Chapter 11 Volume 22 P. 0003

Swedish special edition: Chapter 3 Volume 12 P. 0147

Spanish special edition: Chapter 03 Volume 19 P. 0102

Portuguese special edition Chapter 03 Volume 19 P. 0102



Id-Deċiżjoni tal-Kunsill ta’ l-14 ta’ Ottubru 1980 dwar il-konklużjoni ta’ Ftehim ta’ trażżin volontarju ma’ l-Arġentina, l-Awstralja, New Zealand u l-Urugwaj fis-settur tal-laħam tan-ngħaġ u tal-mogħoż. (80/982/KEE) IL-KUNSILL TAL-KOMUNITAJIET EWROPEJ, Filwaqt li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 113 tiegħu, Filwaqt li kkunsidra r-rakkomandazzjoni mill-Kummissjoni, Billi l-Kummissjoni fetħet in-negozjati ma’ pajjiżi li mhumiex membri li jipprovdu laħam tal-muntun u tal-mogħoż jew ngħaġ u mogħoż ħajjin, sabiex jintlaħqu Ftehim għal trażżin volontarju fl-esportazzjoni tagħhom lejn il-Komunità; Billi l-Kummissjoni laħqet ftehim ma l-Arġentina, l-Awstralja, New Zealand u l-Urugwaj; Billi dawn il-Ftehim jippermettu li jsir il-kummerċ b’mod kompatibbli ma’ l-organizzazzjoni komuni tas-swieq tas-suq in kwistjoni, IDDEĊIEDA KIF ĠEJ: Artikolu 1 1. Il-Ftehim li saru fil-forma ta’ skambji ta’ ittri dwar il-kummerċ fis-settur tal-laħam tal-muntun u tal-mogħoż fil-pajjiżi elenkati hawn taħt huma b’dan approvati għall-Komunità Ekonomika Ewropea; - l-Arġentina, - l-Awstralja, - New Zealand, - l-Urugwaj. 2. It-testi ta’ dawn il-Ftehim huma mehmuża ma’ din id-Deċiżjoni. Artikolu 2 Il-President huwa b’dan awtorizzat li jindika l-persuna awtorizzata li tiffirma l-Ftehim imsemmija fl-Artikolu 1, sabiex torbot lill-Komunità. Magħmul fil-Lussemburgu, fl-14 ta’ Ottubru 1980. Għall-Kunsill Il-President C. Ney --------------------------------------------------
Official Journal L 210 , 19/07/1982 P. 0010 - 0022

Finnish special edition: Chapter 15 Volume 4 P. 0010

Spanish special edition: Chapter 15 Volume 3 P. 0215

Swedish special edition: Chapter 15 Volume 4 P. 0010

Portuguese special edition Chapter 15 Volume 3 P. 0215



Id-Deċiżjoni tal-Kunsill ta' l-24 ta' Ġunju 1982 li tirrigwarda l-konklużjoni tal-Konvenzjoni dwar il-konservazzjoni ta' l-ispeċje migratorji ta' l-annimali selvaġġi (82/461/KEE) KUNSILL TAL-KOMUNITAJIET EWROPEJ, Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 235 tiegħu, Wara li kkunsidra l-proposta mill-Kummissjoni, Wara li kkunsidra l-opinjoni tal-Parlament Ewropew [1], Wara li kkunsidra l-opinjoni tal-Kumitat Ekonomika u Soċjali [2], Billi programm ta' azzjoni tal-Komunitajiet Ewropej rigward l-ambjent kien ġie adottat bid-Dikjarazzjoni tat-22 ta' Novembru 1973 [3], u ssupplementat bir-Riżoluzzjoni tas-17 ta' Mejju 1977 [4]; billi l-għan tal-politika ambjentali tal-Komunità, kif definita f'dawn l-Atti, hija li ttejjeb il-kwalità tal-ħajja u tipprotieġi l-ambjent; Billi l-Kunsill adotta d-Direttiva 79/409/KEE dwar il-konservazzjoni ta' l-għasafar selvaġġi [5]; Billi l-Komunità ħadet sehem fin-negozjati għall-konklużjoni tal-Konvenzjoni dwar il-konservazzjoni ta' l-ispeċje migratorji ta' l-annimali selvaġġi; Billi l-konklużjoni mill-Komunità tal-Konvenzjoni hija meħtieġa sabiex tippermetti lill-Komunità li tinnegozja u li tikkonkludi ftehim reġjonali li hemm provvediment dwarhom f'dik il-Konvenzjoni sal-limitu li tali ftehim ikunu jidħlu taħt il-poteri esklussivi moghtija lill-Komunità bid-Direttiva 79/409/KEE; Billi l-konklużjoni tal-Konvenzjoni mill-Komunità timplika l-ebda estenzjoni tal-poteri eżekuttivi tal-Komunità, mingħajr preġudizzju għal xi atti legali li l-Komunità tista tadotta f'data aktar tard, Billi, in vista tan-natura speċjali tas-sitwazzjoni fil-Groenlandja u tal-kondizzjonijiet tal-ħajja tal-popolazzjoni tagħha, il-Groenlandja għandha tkun eskluża mill-iskop tal-Konvenzjoni, IDDEĊIEDA KIF ĠEJ: Artikolu 1 Il-Konvenzjoni għall-konservazzjoni ta'l-ispeċje migratorji ta' l-annimali selvaġġi hi hawnhekk approvata f'isem il-Komunità Ekonomika Ewropea. It-test tal-Konvenzjoni hu anness ma din id-Deċiżjoni. Artikolu 2 Il-President tal-Kunsill għandu jiddepożita l-istrument ta' l-adeżjoni li hemm provvediment dwaru bl-Artikolu XVII tal-Konvenzjoni għat-territorji li dwar it-Trattat li jistabbilixxi l-Komunià Ekonomika Ewropea huwa applikabbli, permezz tal-kondizzjonijiet stabbiliti f'dak it-Trattat, bl-eċċezzjoni tal-Groenlandja. Magħmula fil-Lussemburgu, fl-24 ta' Ġunju 1982. Għall-Kunsill Il-President F. Aerts [1] ĠU C 327, ta' l-14.12.1981, p. 95. [2] ĠU C 300, tat-18.11.1980, p. 15. [3] ĠU C 112, ta' l-20.12.1973, p. 1. [4] ĠU C 139, tat-13.6.1977, p. 1. [5] ĠU L 103, tal-25.4.1979, p. 1. --------------------------------------------------
Official Journal L 308 , 27/11/1984 P. 0059 - 0059

Spanish special edition: Chapter 11 Volume 21 P. 0091

Portuguese special edition Chapter 11 Volume 21 P. 0091



Id-Deċiżjoni tal-Kunsill tat-22 ta’ Novembru 1984 dwar il-konklużjoni ta’ Ftehim fil-forma ta’ bdil ta’ ittri bejn il-Komunità Ekonomika Ewropea u l-Gvern ta’ New Zealand li temenda l-Arranġament Dixxiplinarju Konġunt bejn New Zealand u l-Komunità dwar il-ġobon (84/561/KEE) IL-KUNSILL TAL-KOMUNITAJIET EWROPEJ, Wara li qies it-Trattat li waqqaf l-Komunità Ekonomika Ewropea, u b’mod partikolari Artikolu 113 tiegħu, Wara li qies ir-rakkomandazzjoni mill-Kummisjoni, Billi waqt in-negozjati kummerċjali dwar il-Ftehim Ġenerali dwar Tariffi u Kummmerċ (GATT), il-Komunità ikkonkludiet Ftehim ma’ New Zealand dwar il-ġobon [1]; Billi, jekk l-għanijiet tal-Ftehim iridu jintlaħqu, uħud mid-dispożizzjonijiet tiegħu jridu jkunu emendati; Billi l-Kummissjoni bdiet negozjati ma’ New Zealand dwar din il-kwistjoni u laħqet ftehim sodisfaċenti ma dak il-pajjiż, IDDEĊIDA KIF ĠEJ: Artikolu 1 Il-Ftehim fil-forma ta’ bdil ta’ittri bejn il-Komunità Ekonomika Ewropea u l-Gvern ta’ New Zealand dwar l-Arranġament li jemenda l-Arranġament Dixxiplinarju Konġunt bejn New Zealand u l-Komunità dwar il-ġobon qed jiġi approvat f’isem il-Komunità. It-test tal-Ftehim hiwa mehmuż ma’ din id-Deċiżjoni. Artikolu 2 Il-President tal-Kunsill qed jiġi awtorizzat sabiex jagħżel il-persuna li jkollha s-setgħa li tiffirma l-Ftehim sabiex jorbot lill-Komunità. Magħmul fi Brussel, fit-22 ta’ Novembru 1982. Għall-Kunsill Il-President J. Bruton [1] ĠU L 71, tas-17.3.1980, p. 144. --------------------------------------------------
Official Journal L 072 , 15/03/1986 P. 0045 - 0046



Id-Deċiżjoni tal-Kummissjoni tad-19 ta' Frar 1986 li temenda r-Regolament (KEE) Nru 3419/83 bil-ħsieb li tiġi estiża l-lista tal-prodotti li joriġinaw fir-Rumanija li ġew illiberalizzati fil-livell Komunitarju (86/68/KEE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ekonomika Ewropea, u b'mod partikolari l-Artikolu 113 tiegħu, Wara li kkunsidrat ir-Regolament (KEE) Nru 3419/83 bil-ħsieb li tiġi estiża l-lista tal-prodotti li joriġinaw fir-Rumanija li ġew illiberalizzati fil-livell Komunitarju, u b'mod partikolari l-Artikolu 2 tiegħu [1], Billi l-Kumitat Konġunt stabbilit bil-Ftehim bejn il-Komunità Eknomika Ewropea u r-Repubblika Soċjalisa tar-Rumanija tat-28 ta' Lulju 1980 [2] iltaqa’ fi Brussel fid-9 u l-10 ta' Diċembru 1985; billi, mat-tlestija tax-xogħol tiegħu, irrakkomanda illi, fost ħwejjeġ oħra, għandhom jiddaħħlu prodotti ġodda fl-Anness mar-Regolament tal-Kunsill (KEE) Nru 3419/83 ta' l-14 ta' Novembru 1983 li jistabbilixxi regoli dettaljati sabiex jiġi implimentat il-Ftehim bejn il-Komunità u r-Rumanija dwar il-kummerċ fil-prodotti industrijali [3]; Billi, wara l-eżami ta' l-aspetti varji tal-miżuri rakkomandati mill-Kumitat Konġunt, għandha tittieħed azzjoni fuqhom, filwaqt li jitqies l-Artikolu 3(1) tal-Ftehim bejn il-Komunità Ekonomika Ewropea u r-Repubblika Soċjalista tar-Rumanija dwar il-kummerċ fil-prodotti industrijali [4]; ADOTTAT DIN ID-DEĊIŻJONI: Artikolu 1 Il-prodotti elenkati fl-Anness ma’ din id-Deċiżjoni huma hawnhekk imdaħħla fl-Anness mar-Regolament (KE) Nru 3419/83. Artikolu 2 Din id-Deċiżjoni għandha tibda tapplika mill-1 ta' Jannar 1986. Artikolu 3 Din id-Deċiżjoni hija indirizzata lill-Istati Membri. Magħmula fi Brussel, fid-19 ta' Frar 1986. Għall-Kummissjoni Willy De Clercq Membru tal-Kummissjoni [1] ĠU L 53, ta' l-24.2.1984, pġ. 1. [2] ĠU L 352, tad-29.12.1980, pġ. 2. [3] ĠU L 346, tat-8.12.1983, pġ. 1. [4] ĠU L 352, tad-29.12.1980, pġ. 5. -------------------------------------------------- ANNESS CCTIn-Numru ta' l-Intestatura tas- | Il-Kodiċi tan-Nimexe (1985) | | | | 29.04 A ex V | 29.04-22 24 27 | ex 44.11 | 44.11-20 49 | ex 44.15 | 44.15-39 80 | ex 44.18 | 44.18-30 90 | ex 44.24 | 44.24 ex 00 | | 45.02 | 45.02-00 | | 69.02 ex B | 69.02-51 | | 69.09 B | 69.09-81 89 93 | ex 70.13 | 70.13-ex 20 | | 85.09 ex A | 85.09-01 05 ex 09 | --------------------------------------------------
Official Journal L 181 , 04/07/1986 P. 0001 - 0001

Finnish special edition: Chapter 11 Volume 11 P. 0273

Swedish special edition: Chapter 11 Volume 11 P. 0273



Id-Deċiżjoni tal-Kunsill tat-12 ta' Ġunju 1986 dwar il-konklużjoni tal-Protokoll għall-Konvenzjoni ta' l-1979 dwar tniġġis ta' l-arja transkonfini f'distanza kbira dwar l-iffinanzjar fit-tul tal-programm ta' koperazzjoni li jimmonitorja u jevalwa t-trasmissjoni f'distanza kbira ta' sustanzi li jniġġsu l-arja fl-Ewropa (EMEP) (86/277/KEE) THE COUNCIL OF THE EUROPEAN COMMUNITIES, Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 235 tiegħu, Wara li kkunsidra l-proposta tal-Kummissjoni [1], Wara li kkunsidra l-opinjoni tal-Parlament Ewropew [2], Billi, bid-Deċiżjoni 81/462/KEE [3], il-Komunità approvat il-Konvenzjoni dwar it-tniġġis ta' l-arja fuq firxa wiesgħa li taqsam il-konfini; Billi l-programm ta' koperazzjoni biex jimmonitorja u jevalwa t-tixrid fuq firxa wiesgħa ta' sustanzi li jniġġsu l-arja fl-Ewropa (EMEP), li għandu jkun implimentat skond il-Konvenzjoni, huwa l-mezz prinċipali biex tinkiseb l-informazzjoni dwar il-kwantitajiet mitfugħa u possibbilment trasmessi minn fruntiera nazzjonali għal oħra; Billi, fl-24 ta' Mejju 1984, il-Kummissjoni kienet awtorizzata tipparteċipa, f'isem il-Komunità, fin-negozjati dwar il-Protokoll għall-Konvenzjoni dwar il-finanzjar fit-tul tal-EMEP; Billi n-negozjati ntlaħqu fl-adozzjoni tat-test finali tal-Protokoll u fid-determinazzjoni ta' formula dwar qsim ta' l-ispejjeż għall-EMEP; Billi, kif awtorizzata mill-Kunsill fil-25 ta' Settembru 1984, il-Protokoll kien iffirmat mill-Komunità fit-28 ta' Settembru 1984 fit-tieni laqgħa tal-Korp Eżekuttiv tal-Konvenzjoni, IDDEĊIEDA KIF ĠEJ: Artikolu 1 Il-Protokoll għall-Konvenzjoni ta' l-1979 dwar tniġġis ta' l-arja transkonfini f'distanza kbira dwar l-iffinanzjar fit-tul tal-programm ta' koperazzjoni li jimmonitorja u jevalwa t-trasmissjoni f'distanza kbira ta' sustanzi li jniġġsu l-arja fl-Ewropa (EMEP) huwa b'dan approvat f'isem il-Komunità Ekonomika Ewropea. It-test ta' dan il-Protokoll huwa mehmuż ma' din id-Deċiżjoni. Artikolu 2 Il-President tal-Kunsill għandu jiddepożita l-att ta' approvazzjoni li jipprovdi għalih l-Artikolu 9 tal-Protokoll. Magħmul fil-Lussemburgu, fit-12 ta' Ġunju 1986. Għall-Kunsill Il-President P. Winsemius [1] ĠU C 321, tat-13.12.1985, pġ. 5. [2] ĠU C 88, ta' l-14.4.1986, pġ. 109. [3] ĠU L 171, tas-27.6.1981, pġ. 11. --------------------------------------------------
Official Journal L 137 , 02/06/1988 P. 0025 - 0026

Finnish special edition: Chapter 11 Volume 14 P. 0067

Swedish special edition: Chapter 11 Volume 14 P. 0067



Id-Deċiżjoni tal-Kunsill tas-16 ta’ Mejju 1988 dwar il-konklużjoni tal-Konvenzjoni Ewropea dwar il-Protezzjoni ta’ Annimali għall-Qatla (88/306/KEE) IL-KUNSILL TAL-KOMUNITAJIET EWROPEJ, Wara li kunsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 43 tiegħu, Wara li kunsidra l-proposta mill-Kummissjoni [1], Wara li kunsidra l-opinjoni tal-Parlament Ewropew [2], Wara li kunsidra l-opinjoni tal-Kumitat Ekonomiku u Soċjali [3], Billi id-Direttiva tal-Kunsill Nru. 74/577/KEE fuq l-isturdament ta’ annimali qabel il-qatla [4], Direttiva 64/433/KEE fuq problemi ta’ saħħa li jaffetwaw il-kummerċ intra-komunitarju ta’ laħam frisk [5], hekk kif emendat bid-Direttiva tal-Kunsill 86/587/KEE [6], u partikolarment permezz ta’ l-Anness I, Kapitolu I, punt Nru. 13 (a) tagħha, u d-Direttiva tal-Kunsill 71/118/KEE fuq problemi ta’ saħħa li jaffetwaw kummerċ ta’ laħam tat-tjur frisk [7], hekk kif emendat l-aħħar permezz tar- Regolament (KEE) Nru. 3768/85 [8], u partikolarment l-Anness I, Kapitolu IV, punt Nru. 20 tiegħu; Billi il-Konvenzjoni Ewropea dwar il-Protezzjoni ta’ l-Annimali għal Qatla, minn hawn "il quddiem riferuta bħala ’il-Konvenzjoni", kienet iffurmata fil-Kunsill ta’ l-Ewropa biex tipproteġi annimali għal qatla; billi l-Artikolu 20 tal-Konvenzjoni jipprovdi li din tista’ tkun iffirmata mill-Istati Membri tal-Kunsill ta’ l-Ewropa u mill-Komunità Ekonomika Ewropea; Billi id-dispożizzjonijiet tal-Konvenzjoni huma magħmula skond id-Direttivi 74/577/KEE, 64/433/KEE, u 71/118/KEE; billi l-iskop tal-Konvenzjoni hu madankollu aktar wiesgħa; Billi l-liġijiet nazzjonali li jikkonċernaw il-protezzjoni ta’ Annimali għall-Qatla għandhom impatt fuq il-kundizzjonijiet tal-kompetizzjoni u konsegwentement fuq l-operat tas-suq komuni tal-prodotti agrikoli; Billi il-Konvenzjoni tkopri materji li jaqgħu fi ħdan l-iskop tal-politika agrikola komuni; billi l-parteċipazzjoni tal-Komunità hekk tidher li qed tħares il-kisba ta’ l-objettivi tal-Komunità, HAWNHEKK JIDDEĊIEDI KIF GEJ: Artikolu 1 Il-Konvenzjoni Ewropea dwar il-Protezzjoni ta’ l-Annimali għall-Qatla hu hawnhekk approvat għan-nom tal-Komunità Ekonomika Ewropea. It-test tal-Konvenzjoni hu anness hawnhekk. Artikolu 2 Il-President tal-Kunsill għandu jiddepożita l-istrument ta’ approvazzjoni skond l-Artikolu 20 tal-Konvenzjoni [9]. Magħmul fi Brussel, fis-16 ta’ Mejju 1988. Għall-Kunsill il-President I. Kiechle [1] GU No C 15, ta’ l-20.1.1988, p. 3. [2] ĠU C 49, tat-22.2.1988, p. 146. [3] ĠU No C 35, tat-8.2.1988, p. 8. [4] ĠU L 316, tas-26.11.1974, p. 10. [5] ĠU No 121, tad- 29.7.1964, p. 2012/64. [6] ĠU L 339, tat-2.12.1986, p. 26. [7] ĠU L 55, tat-8.3.1971, p. 23. [8] ĠU L 362, tal-31.12.1985, p. 8. [9] Id-data tal-bidu fis-seħħ tal-Konvenzjoni għandha tkun pubblikata fil-Ġurnal Uffiċjali tal-Komunitajiet Ewropej mis-Segretariat Ġenerali tal-Kunsill. --------------------------------------------------
Official Journal L 097 , 11/04/1989 P. 0047 - 0047

Finnish special edition: Chapter 7 Volume 3 P. 0162

Swedish special edition: Chapter 7 Volume 3 P. 0162



Id-Deċiżjoni tal-Kunsill tal-5 ta' April 1989 li temenda d-Deċiżjoni 78/774/KEE li tikkonċerna l-attivitajiet ta' ċerti pajjiżi terzi fil-qasam tal-ġarr tal-merkanzija bil-baħar (89/242/KEE) IL-KUNSILL TAL-KOMUNITAJIET EWROPEJ, Wara li kkunsidra t-Trattat li jwaqqaf il-Komunità Ekonomika Ewropea, u b'mod partikulari l-Artikolu 84(2) tiegħu, Wara li kkunsidra l-abbozz tad-Deċiżjoni mressaq mill-Kummissjoni [1], Wara li kkunsidra l-opinjoni tal-Parlament Ewropew [2], Wara li kkunsidra l-opinjoni tal-Kumitat Ekonomiku u Soċjali [3], Billi d-Deċiżjoni 78/774/KEE [4] tipprovdi l-bażi għal sistema ta' informazzjoni li tikkonċerna l-attivitajiet ta' ċerti pajjiżi terzi fil-qasam tal-ġarr tal-merkanzija bil-baħar; Billi l-Artikolu 2 ta' dik id-Deċiżjoni jipprovdi li d-deċiżjonijiet dwar l-applikazzjoni tas-sistema ta'l-informazzjoni għal flotot tal-pajjiżi terzi jittieħdu unanimament, Billi huwa meħtieġ li tiġi emendata din il-proċedura fid-dawl ta' l-Artikolu rivedut 84 (2) tat-Trattat, li jipprovdi għall-votazzjoni b'maġġoranza kkwalifikata, ADOTTA DIN ID-DEĊIŻJONI: L-Artikolu 1 "(1) Il-Kunsill, b'maġġoranza kkwalifikata, għandu jiddeċiedi lil liema flotot ta' pajjiżi terzi s-sistema ta'l-informazzjoni għandha tiġi applikata b'mod konġunt" . L-Artikolu 2 Din id-Deċiżjoni hija indirizzata lill-Istati Membri. Magħmula fil-Lussemburgu, fil-5 ta' April 1989. Għall-Kunsill Il-President M. Chaves Gonzalez [1] ĠU C 28, tat-3.2.1989, p. 10. [2] ĠU C 69, ta' l-20.3.1989. [3] ĠU C 71, ta' l-20.3.1989, p. 25. [4] ĠU L 258, tal-21.9.1978, p. 35. --------------------------------------------------
Official Journal L 014 , 18/01/1990 P. 0018 - 0018



Id-Deċiżjoni tal- Kunsill tad− 29 ta' Settembru 1989 li tirrigwarda l-konklużjoni, f'isem il-Komunità Ekonomika Ewropea, tal-Ftehim Kwadru għal kooperazzjoni xjentifika u teknika bejn il-Komunitajiet Ewropej u r- Repubblika ta' l-Islanda (90/23/KEE) IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 130q tiegħu (2), Wara li kkunsidra l-proposta tal- Kummissjoni [1], b'kooperazzjoni mal- Parlament Ewropew [2], Wara li kkunsidra l-opinjoni tal-Kunsill Ekonomiku u Soċjali [3], Billi, permezz tad-Deċiżjoni tiegħu 87/516/Euratom, KEE [4], kif emendata mid-Deċiżjoni 88/193/Euratom, KEE [5], il-Kunsill adotta programm kwadru għall-attivitajiet Komunitarji fil-qasam ta' riċerka u żvilupp teknoloġiku (1987 sa 1991) kif provdut fl-Artikolu 130i tat-Trattat; Billi l-programm kwadru jkopri l-azzjonijiet Komunitarji kollha fil-qasam ta' riċerka u żvilupp teknoloġiku; Billi, fl-implimentazzjoni tal- programm kwadru għall- attivitajiet Komunitarji fil-qasam ta' riċerka u żvilupp teknoloġiku, huma meħtieġa dispożizzjonijiet li jirrigwardaw kooperazzjoni ma' pajjiżi terzi, b' mod konformi ma' l-Artikolu 130n tat-Trattat; Billi huwa meħtieġ li jiġu possibilment konklużi ftehim futuri speċifiċi mar-Repubblika ta' l-Islanda skond l-Artikolu 130n tat-Trattat li jitpoġġew fil-kuntest ġenerali u li għalhekk għandu jiġi approvat Ftehim Kwadru għall-koperazzjoni xjentifika u teknika bejn il-Komunitajiet Ewropej u r-Repubblika ta' l-Islanda. IDDEĊIEDA KIF ĠEJ: Artikolu 1 Il- Ftehim Kwadru li jirrigwarda kooperazzjoni xjentifika u teknika bejn il-Komunitajiet Ewropej u r- Repubblika ta' l- Islanda qiegħed bis-saħħa tal-presenti jiġi approvat f'isem il-Komunità Ekonomika Ewropea. It- test tal- Ftehim Kwadru huwa mehmuż ma' din id- Deċiżjoni. Artikolu 2 Il-President tal- Kunsill għandu jagħti n-notifika msemmija fl-Artikolu 12 tal-Ftehim f'isem il- Komunità Ekonomika Ewropea. Magħmula fi Brussel, fid-29 ta' Settembru 1989. Għall-Kunsill Il-President C. Évin [1] ĠU C 273, tat-22.10.1988, p. 4. [2] ĠU C 120, tas-16.5.1989, p. 72 uĠU C 256, tad-9.10.1989, p. 51. [3] ĠU C 102, ta' l-24.4.1989, p. 15. [4] ĠU L 302, ta' l-24.10.1987, p. 1. [5] ĠU L 89, tas-6.4.1988, p. 35. --------------------------------------------------